Zeitvertreib (Nestroy)

Zeitvertreib is a Poss'n in an Akt vom Johann Nestroy, g'schrieb'n im Joahr 1858. Des Stückl is anonym da Zensua vuag'legt und aum 21. Jänner 1862 ohne Ändarungan füa's Treumann-Theater zua'r Auffüahrung zuag'låssen wua'n; es is owa daunn do net g'spüit wua'n.

 Inhoit 
Da Haushea Stockmauer låsst in Felder und sein Diena z'weg'n de Mietschuid'n in eahnara Wauhnung festhoit'n, bis's zoih'n kennan. Aa beim Kaufmau Klettner håt da Felder Schuid'n, wås dem den resegniat'n Ausruaf ausselockt:
„Meine Geduld hat ein End'! Was bleibt da übrig? Ich werd' mich grad neuerdings gedulden müssen.“ (Erste Szene)Fritz Brukner/Otto Rommel: Johann Nestroy, Sämtliche Werke. S. 464.
Tåtsächli håt da Stockmauer de zwaa nua deshoib unta Hausarrest stöi'n låss'n, damit eahm da Felder net wiearum, wia scho so oft, bei seine Luabschåft'n dazwisch'n kumma kau. Um de boid auftretate Laungweu zum vatreib'n, beschliasst da Felder, duach an öffentlich'n Auschlåg Weißnaharinna füa sei augeblich's Modeg'schäft zum suach'n. Da Bumml und ea söwa vakleid'n si drum ois gnä Frau und Stub'nmadl, empfaungan de sieb'n Madln und vasuach'n, dena bei da scheinboa'n Flickoawat näha zum kumma. Da Bumml wiad olladings g'schwind ois Mau dakennt.
Sali: „Sich für ein Mädl ausgeben, wenn man ein Mann is! Keckheit ohnegleichen!“ (Zweiundzwanzigste Szene)Fritz Brukner/Otto Rommel: Johann Nestroy, Sämtliche Werke. S. 513.
Da Stockmauer kummt dazua, weul a den Madlb'suach g'sehg'n håt, mecht a Souper arrauntschia'n und is eb'nfois üwa den „Geschlechterwandel“ – aa da Felder håt si umzog'n – üwaråscht und entteischt. Owa da Bumml find't de rettenden Wuat' füa de Situateaun:
„Daran hängt das Heil von Europa nicht! Da gibt's andere Fragen, die auch noch auf Lösung harren – und dann muß man bedenken, das ganze war ja nur ein – Zeitvertreib.“ (Vierundzwanzigste Szene)Fritz Brukner/Otto Rommel: Johann Nestroy, Sämtliche Werke. S. 517.

 Weaksg'schicht' 
Im Constantin von Wurzbachschaug bei Constantin von Wurzbach sein Weak Biographisches Lexikon des Kaiserthums Oesterreich (Band XX, 1866; S. 210) is zua G'schicht von dem Nestroy-Stückl foigendes zum les'n:
„Eine Posse Nestroys, die bereits im Jahre 1858 von ihm geschrieben gewesen ist, hat sich in seinem Nachlasse vorgefunden. Sie führt den Titel ‚Hier werden Nähterinnen gesucht‘, war nach einer Berliner Posse, betitelt ‚Zeitvertreib‘ bearbeitet, bestand aus einer Szenenreihe von die Grenze des Zulässigen erreichenden Konflikten zwischen Offizieren und Nähterinnen und war reich mit den witzigsten Pointen ausgestattet. Bald nachdem er sie vollendet, erwachte in ihm selbst die Bedenklichkeit, sie zur Darstellung zu bringen, und schrieb er mit eigener Hand an den Rand des Manuskriptes das Todesurteil des Stückes mit den Worten: ‚Ohne Zeugen hingerichtet am 12. Januar 1858‘. Später, als er seine Gastspiele bei Treumannin Karl Treumann sein Theater am Franz-Josefs-Kai/Treumann-Theater begann, wollte er es doch damit versuchen, und hatte es für jenes im Jahre 1862 bestimmt. Da stieg ihm aber das Bedenken auf, daß die für ihn geschriebene jugendliche Frauenrolle auf sein vorgerücktes Alter denn doch nicht mehr geeignet sei, und so unterblieb aus diesem Grunde die Aufführung. Da es bereits der Direktion des Kai-Theaters übergeben war, so sprach er nur noch den Wunsch aus, daß dieses Stück überhaupt gar nicht zur Aufführung kommen möge, und infolgedessen wurde es durch Nestroys Erben von der Direktion des Kai-Theaters zurückverlangt und befindet sich zur Zeit im Besitze der Erben, welche beschlossen haben, dem Wunsche des Verblichenen gemäß, das Stück nicht zur Aufführung gelangen zu lassen.“Fritz Brukner/Otto Rommel: Johann Nestroy, Sämtliche Werke. S. 724–726.
Aa da Leopold Rosner håt 1893 in seina Åbhaundlung Johann Nestroy in seinen Briefen behaupt', da Dichta hättat des „letzte“ Stückl von eahmtåtsächli san no dee Parodie Lohengrin (1859), sowia de Poss'n Frühere Verhältnisse und Häuptling Abendwind (olle zwaa 1862) nåchkumma net zua'r Auffüahrung bringa låss'n, weu's eahm daunn do „zu lasziv“ g'wes'n warat. Aa hättat da Nestroy testamentarisch vafügt, dass des Stückl niamois aufg'füaht wea'n düafat.

Dees is olladings a Legend'n: Es gibt kan Vameak auf'n vuahaundanan Manuskript und aa ka soichanan Bestimmungan im Testament. Tatsächli kenntat sei Oita füa'n Nestroy a Grund g'wes'n sei, des Stückl 1862 net auffüah'n zum låss'n – ea söwa solltat den Bumml, da Karl Treumann den Felder und da Alois Grois den Stockmann spüi'n – und de Rücksicht auf de Famülie warat eb'nfois meglich g'wes'n.

A Vualåg füa des Stückl håt bishea net festg'stöit wea'n kenna, meglichaweis woa's a Berlina Poss'n, wia'r aa da Otto Rommel aunimmt.Otto Rommel: Nestroys Werke. S. LXXXIV. A Weak vom C. F. Stix Hier werden Nähterinnen gesucht kenntat de söiwe Vualåg g'håbt hau'm, dabei haund'lt's si olladings nua'r um a witzlose Thaddädliad'nschaug bei Thaddädl.

A tit'lloses, 23 Bog'n stoak's Origenäumanuskript, mit'n Vameak zwey Acte, g'strich'n und duach ein Act easetzt, is no voahaund'n; eb'nso des Tit'lbladl, auf dem seina Rückseit'n Aumeakungan zum Häuptling Abendwind stehngan. Des Manuskript enthoit eig'nhändiche Vuazensua-Ändarungan mit rota Tint'n.Manuskriptsammlung der Wienbibliothek im Rathaus, Signaturen I.N. 33.439, 33.438.

 Literatua 
 Otto Rommel: Nestroys Werke. Auswahl in zwei Teilen, Goldene Klassiker-Bibliothek, Deutsches Verlagshaus Bong & Co., Berlin/Leipzig/Wien/Stuttgart 1908.
 Fritz Brukner/Otto Rommel: Johann Nestroy, Sämtliche Werke. Historisch-kritische Gesamtausgabe, vierzehnter Band, Verlag von Anton Schroll & Co., Wien 1930.

 im Netz 
 Inhoitsaugåb und Peasaunanvazeichnis auf nestroy.at/nestroy-stuecke/80 zeitvertreib

 Beleg 

Kategorie:Johann Nestroy
Kategorie:Literarisches Werk
Kategorie:Drama
Kategorie:Literatur (19. Jahrhundert)
Kategorie:Alt-Wiener Volkstheater
Kategorie:Literatur (Deutsch)
Kategorie:Literatur (Österreich)
Kategorie:Artikel auf Wienerisch